જેતપુરના 21 શ્રધ્ધાળુઓએ બાબા અમરનાથના દર્શન માટે રજીસ્ટ્રેશન કરાવ્યા બાદ પ્રથમ રાઉન્ડમાં દર્શન કરવા નીકળેલ પરંતુ ભારે વરસાદને કારણે યાત્રા થંભાવી દેવામાં આવતા સૈનિકોની મદદથી યાત્રા શરૂ કરાતા અલૈાકીક દર્શન કરી વતન પરત ફર્યા હતા. જેતપુરના ભીખુભાઇ રાબડીયા, ચુનીભાઇ અગ્રાવત, પ્રવિણભાઇ ગોંડલીયા, વિઠ્ઠલભાઇ પટોળીયા સહિતના પોતાના પરિવાર સાથે તા.26/6ના રોજ બાબા અમરનાથ યાત્રાએ જવા રવાના થયા ત્યારે રૂટ મુજબ પહેલગાંવ પહોંચતાની સાથે જ ત્રણ દિવસ ધોધમાર વરસાદ શરૂ થતાં સૈનિકો તથા પોલીસની મદદથી ટેન્ટમાં જ પહેરો રાખી શ્રધ્ધાળુઓની સુરક્ષા જાળવી હતી.